KAPOSVÁR MEGYEI JOGÚ VÁROS

POLGÁRMESTERE

1. változat

ELŐTERJESZTÉS

**a 2014/2015-ös nevelési év előkészítéséről**

Az óvodavezetők felmérték azokat a szülői és intézményi igényeket, amelyek a nevelési év problémamentes előkészítéséhez szükségesek.

A 2014/2015-ös nevelési évvel kapcsolatos előkészítés a hatályos jogszabályok szerint az óvodahálózatban megtörtént.

Az óvodai beiratkozások a törvényi előírásoknak megfelelően lezajlottak.

# A maximális csoport létszámok túllépése

A nemzeti köznevelésről szóló 2011. évi CXC. törvény 25.§ (7) bekezdése alapján az óvodai csoportra megállapított maximális létszám a nevelési év indításánál a fenntartó engedélyével legfeljebb húsz százalékkal átléphető, továbbá függetlenül az indított csoportok számától, akkor is, ha a nevelési év során az új gyermek átvétele, felvétele miatt indokolt. A tavaszi beiratkozások után olyan rendszeres létszámnövekedéssel kell számolni, mint a folyamatos jelentkezés, a körzetbe költöző gyermek, valamint az évközi nevelési tanácsadói és szakértői bizottsági vizsgálatokból eredő többszörös szorzós minősítés. Kérjük a Tisztelt Közgyűlést, hogy szükség szerint, valamennyi óvodai csoport esetében engedélyezze a maximális létszámoktól való 10 %-os eltérést. Az óvodai szülői szervezetektől a szükséges egyetértő nyilatkozatokat a nevesített csoportokra az intézmények bekérik.

# Intézményfenntartás

A Magyarország helyi önkormányzatairól szóló 2011. évi CLXXXIX. törvény 13. § (1) bekezdése 6. pontja alapján öt település Zimány, Orci, Patalom, Kaposújlak, Magyaregres önkormányzata a kötelező óvodai nevelési feladatainak ellátásáról Kaposvár közreműködésével gondoskodik.

A feladat-ellátási szerződéseknek megfelelően a tag önkormányzatok által fizetendő 78 700 Ft/fő hozzájárulás mértékéről 2014. év április 30-ig tájékoztattuk a partner önkormányzatokat. A gyermekenkénti hozzájárulás mértékét Kaposvár Megyei Jogú Város Polgármesteri Hivatala a költségvetési támogatásokon felül az egy gyermekre fordított költség alapján határozta meg. A 2013-as gazdasági évre az óvodás gyermekek esetében a normatíván felüli költség 94. 500 Ft/fő.

# Óvodák

## A tankötelezett korú gyermekek iskolai beiratkozásának alakulása

Kaposvár Megyei Jogú Város óvodáiban a 2013/2014-es nevelési év végén óvodába járók közül a tankötelezett korú gyermekek száma a nem önkormányzati óvodák adataival együtt 800fő (önkormányzati óvodákból: 733 fő, nem önkormányzati óvodákból: 67 fő), a 2012/2013-as nevelési évi 793 fővel szemben. Az elmúlt évhez viszonyítva emelkedett a tankötelezett gyermekek száma 7 fővel. A Nevelési Tanácsadó által elvégzett iskolaérettségi vizsgálatok, és az óvodai szakvélemények alapján 597 kisgyermek kezdi meg tanulmányait az iskolákban a 2014/2015-ös nevelési évtől (önkormányzati intézményből: 546 fő, nem önkormányzati intézményből: 51 fő). A nemzeti köznevelésről szóló 2011. évi CXC. törvény 45.§-a értelmében óvodavezetői javaslat valamint a Tanulási Képességet Vizsgáló Szakértői és Rehabilitációs Bizottság szakvéleményei alapján a tankötelezettség teljesítésének elhalasztását 203 kisgyermek esetében javasolták (önkormányzati óvodákból: 187 fő, nem önkormányzati óvodákból: 16 fő). Az elmúlt évhez viszonyítva a tankötelezett gyermekek számának minimális mértékű emelkedése a köznevelési törvény változásából adódik. Míg 2013. január 1. előtt a május 31-ig született gyermekekre vonatkozott a tankötelezettség, 2013. január 1-től azon gyermekek váltak tankötelessé, akik szeptember 1-ig betöltötték a 6. életévüket, így a 2012/2013-as és a 2013/2014-es nevelési évben a nyári születésű gyermekek is beiskolázásra kerültek. (Óvoda/1. számú melléklet)

## Intézményszerkezet

A 2013/2014-es nevelési évben 6 központi óvoda működött önálló vezetővel, 19 telephelyen, 83 csoporttal.

Kaposvár Megyei Jogú Város Közgyűlése a 254/2013.(XII.12.) számú önkormányzati határozat 2. pontjában a 2014/2015-ös nevelési évben az óvodai feladatellátáshoz 83 óvodai csoport finanszírozását határozta meg, ami megegyezik az előző nevelési év csoportszámával. A Dél-Dunántúli Operatív Program keretében meghirdetett „Nevelési intézmények fejlesztése” című pályázat célja óvodaépítés, óvodai csoportszoba és járulékos helységek bővítése, tornaszoba kialakítása, akadálymentesítés volt. A pályázaton a Szentjakabi és a Kaposfüredi Tagóvoda pályázata nyert, így a két tagóvodában egy-egy óvodai csoport bővítésére is lehetőség nyílik. A kivitelezési munkák 2014. év áprilisában megkezdődtek. Az óvodai csoportok a 2014/2015-ös nevelési évtől működhetnek.

## Óvodai beiratkozás

A 2014/2015-ös nevelési évre vonatkozóan megfelelő előkészítettséggel és munkarendben, a 254/2013.(XII.12.)önkormányzati határozat 1. pontja szerint meghatározott időpontban, 2014. április 23-24-én az óvodai beiratkozásokkal megtörtént a felmérés a várható óvodai igényekről.

A nemzeti köznevelésről szóló 2011. évi CXC. törvény 49.§**-**a értelmében a gyermek harmadik életévének betöltése után elsősorban abba az óvodába vehető fel, amelynek körzetében lakik, ahol életvitel szerűen tartózkodik, illetőleg ahol szülője dolgozik. A felvételről, átvételről az óvoda vezetője dönt. Amennyiben a jelentkezők száma meghaladja a felvehető gyermekek számát, az intézmény fenntartója bizottságot szervez, amely javaslatot tesz a felvételre. A beírt létszámok alapján bizottság összehívására nem került sor.

Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt. Ha a gyermekek az év folyamán a 3. életévük betöltésével felvételre jogosulttá válnak, a szülő gyermeke óvodai felvételét, átvételét bármikor kérheti.

A nemzeti köznevelésről szóló 2011. évi CXC. törvény 8.§ (1) bekezdése alapján az óvoda felveheti azt a körzetében lakó gyermeket is, aki a harmadik életévét a felvételétől számított fél éven belül betölti, feltéve, hogy a településen minden három éves és annál idősebb gyermek óvodai felvételi kérelme teljesíthető.

A20/2012.(VIII.31.) EMMI rendelet 20.§ (2) bekezdése alapján abban az évben, amelyben a gyermek az ötödik életévét betölti, az óvodai nevelési év első napjától kezdődően napi négy órát köteles óvodai nevelésben részt venni.

2015. szeptember 01-től változik a nemzeti köznevelésről szóló törvény, a 8.§ (2) bekezdése szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A jegyző a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

A halmozottan hátrányos helyzetű hároméves gyermekek felvételét biztosítja az óvodahálózat.

A márciusi beiratkozások alatt 435 kisgyermeket írattak be a szülők Kaposvár Megyei Jogú Város óvodáiba. A nem önkormányzati intézményekbe 33 főt.

A következő év januárjától az önkormányzati óvodákba 106 gyermeknek jelezték a szülők az óvodai beiratkozási szándékot. Az óvodahálózat gyermeklétszáma az év közbeni beiratkozással folyamatosan változik. A Szentjakabi és a Béke Utcai Tagóvodában az elmúlt évek gyakorlata alapján szeptemberben várható még nagyobb létszámban beiratkozó gyermek. A beiratkozás tapasztalatai alapján úgy tűnik, hogy a szülők élnek a köznevelési törvény által biztosított szabad intézményválasztás lehetőségével. Többségük több intézményben tájékozódik, és az ott nyert információi alapján dönt (az óvoda felszereltsége, személyi tényező, programjának sajátosságai, napi életszervezés, tiszta vagy vegyes csoportbeosztás, szolgáltatások igénybe vételének lehetősége), hogy gyermekének melyik óvodát választja. (Óvoda/2. számú melléklet)

## Csoportok alakulása

A jól megközelíthető központi, frekventált helyen lévő intézményeink népszerűbbek, kiegyensúlyozottabb a létszámeloszlás.

Kaposvár Megyei Jogú Város Önkormányzata fenntartásában működő óvodák férőhely számait és a beírt gyermeklétszámokat figyelembe véve a 2014/2015-ös nevelési évben, a Jutai Úti, a Honvéd Utcai, a Temesvár Utcai, a Rét Utcai, a Madár Utcai, a Festetics Karolina, a Damjanich Utcai, a Tallián Gy. Utcai, a Petőfi Sándor és a Búzavirág Óvoda kivételével a többi óvoda tud újonnan jelentkező körzeten kívüli gyermekeket fogadni továbbiakban.

A tavaszi jelentkezési adatok szerint a decemberi prognosztizált adat 1899 fő, 2015. év tavaszán 2005 gyermek várható óvodáinkba.Az óvoda folyamatos felvételt biztosító intézmény, így a létszámadatok változnak.

A 2012. októberi statisztikai adat 1912 fő volt, 2013. év márciusában 2084 gyermeket regisztráltak az önkormányzati óvodákba. A 2013. évben az októberi statisztikai adat 1824 fő volt, 2014. év május 10.-én 2009 gyermek volt nyilvántartva óvodáinkban.

Míg az óvodahálózat egyes területein például a Szentjakabi városrészben emelkedik az óvodás korú gyermekek száma, sajnos összességében az óvodás gyermekek létszámaránya csökkenő tendenciát mutat. Évről-évre változik a szülők körében az óvodák népszerűsége és az egyes intézménybe beiratkozott gyermekek aránya. Ebben az évben a csoportok arányához viszonyítva a Madár Utcai Tagóvodába íratták be a legtöbb gyermeket (39+7 fő), így az óvoda gyermeklétszáma emelkedő tendenciát mutat.

A helyi önkormányzatokról szóló 2011. évi CLXXXIX. törvény 42.§ 7. pontja értelmében az önkormányzat képviselő-testületének át nem ruházható hatáskörébe tartozik az önkormányzati intézmény alapítása, átszervezése és megszüntetése. A nemzeti köznevelésről szóló 2011. évi CXC. törvény 4.§-ának 11. pontja szerint „intézményátszervezés minden olyan fenntartói döntés, amely az alapító okirat 21.§ (3) bekezdés c)-j) pontjában felsoroltak bármelyikének módosulásával jár.” A fent nevezett törvény 21.§ (3) bekezdésének f) pontja nevelési, oktatási feladatot ellátó feladat-ellátási helyenként felvehető maximális gyermek-tanulólétszámot határozza meg, amely adatot a Központi Óvodák alapító okiratának 17.) pontja tartalmazza.

A nemzeti köznevelésről szóló 2011. évi CXC. törvény 83.§ (5) bekezdése értelmében a véleményezési joggal rendelkezők /intézmény alkalmazotti közössége szülői szervezet/ megfogalmazták véleményüket.A vélemények a Humánszolgáltatási és Titkársági Igazgatóságon megtekinthetők.

A 2014/2015-ös nevelési évben a Kaposfüredi és a Szentjakabi Tagóvoda 1-1 csoport bővítése miatt javaslatot teszünk az óvodai csoportok számának egy csoporttal történő növelésére, valamint a 254/2013.(XII.12.) számú önkormányzati határozatban szereplő 83 óvodai csoport helyett 85 óvodai csoport engedélyezésére.

A 2014/2015-ös nevelési évre a beiratkozási adatok alapján, az alábbi javaslatot tesszük a várható gyermeklétszámokhoz igazított óvodánkénti csoportszámokra.

Induló óvodai csoportok a 2014/2015. nevelési évben /javaslat/

|  |  |  |  |  |  |  |
| --- | --- | --- | --- | --- | --- | --- |
|  | A 2013/2014-es nevelési évben  működő óvodai csoportok száma | | | A 2014/2015-ös nevelési évben  működő óvodai csoportok száma /javaslat/ | | |
| Sorsz. | Intézmény neve | Csoport  szám | Csoport  szám  összes | változás | Csoport  szám  összes | Csoport  szám  összes |
|  | Kaposvári Bajcsy Zsilinszky Utcai Központi Óvoda | 4 | 16 |  | 4 | 16 |
| Béke Utcai Tagóvoda | 4 |  | 4 |
| Jutai Úti Tagóvoda | 2 |  | 2 |
| Arany János Tagóvoda | 6 |  | 6 |
|  | **Kaposvári Rét Utcai Központi Óvoda** | 4 | 11 |  | 4 | 11 |
| Szigetvár  UtcaiTagóvoda | 2 |  | 2 |
| Madár Utcai Tagóvoda | 5 |  | 5 |
|  | **Kaposvári Tar Csatár Központi Óvoda** | 4 | 12 |  | 4 | 13 |
| Szántó Utcai Tagóvoda | 4 |  | 4 |
| Szentjakabi Tagóvoda | 4 | +1 | 5 |
|  | **Kaposvári Festetics Karolina Központi Óvoda** | 6 | 15 |  | 6 | 15 |
| Temesvár Utcai Tagóvoda | 3 |  | 3 |
| Damjanich Utcai Tagóvoda | 3 |  | 3 |
| Tallián Gy.Utcai Tagóvoda | 3 |  | 3 |
|  | **Kaposvári Petőfi Sándor Központi Óvoda** | 8 | 14 |  | 8 | 14 |
| Búzavirág Tagóvoda | 6 |  | 6 |
|  | **Kaposvári Nemzetőr Sori Központi Óvoda** | 8 | 15 |  | 8 | 16 |
| Honvéd Utcai Tagóvoda | 4 |  | 4 |
| Kaposfüredi Tagóvoda | 3 | +1 | 4 |
|  | **Összes:** | 83 | 83 | **+2** | **85** | **85** |

## Személyi feltételek

Az óvodapedagógusok létszáma csoportonként 2 fő, nyitástól zárásig az óvodai csoportban óvodapedagógus jelenléte szükséges.

A nemzeti köznevelésről szóló 2011. évi CXC. törvény 2. számú melléklete a nevelő és oktató munkát közvetlenül segítő alkalmazottak finanszírozott létszámára csoportonként 1 fő dajka munkakört ír elő.

Kaposvár Megyei Jogú Város óvodahálózatára vonatkozóan a csoportok számának változása 2 fő óvodapedagógus és 1 fő dajka státusz létesítését jelenti az alábbiak szerint.

A javasolt óvodai csoportokhoz igazított óvodapedagógus és dajka létszámváltozások.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | A 2013/2014-es nevelési évben  az óvodapedagógusok és a dajkák száma | | | | | | | | A 2014/2015-ös nevelési évben  az óvodapedagógusok és a dajkák száma/javasolt/ | | | | | | |
| Sorszám | Intézmény neve | Csoport  szám | Óvodavez | óvónő | dajka | Csoport  összes | Óvónő összes | Dajka összes | javasolt  Csoport | óvodavez | óvónő | dajka | Csoport  összes  összes | Óvónő összes | Dajka összes |
| 1. | Kaposvári Bajcsy Zsilinszky Utcai Központi Óvoda | 4 | 1 | 8 | 4 | 16 | 33 | 16 | 4 | 1 | 8 | 4 | 16 | 33 | 16 |
| Béke Utcai Tagóvoda | 4 |  | 8 | 4 | 4 |  | 8 | 4 |
| Jutai Úti Tagóvoda | 2 |  | 4 | 2 | 2 |  | 4 | 2 |
| Arany János Tagóvoda | 6 |  | 12 | 6 | 6 |  | 12 | 6 |
| 2. | **Kaposvári Rét Utcai Központi Óvoda** | 4 | 1 | 8 | 4 | 11 | 23 | 11 | 4 | 1 | 8 | 4 | 11 | 23 | 11 |
| Szigetvár  UtcaiTagóvoda | 2 |  | 4 | 2 | 2 |  | 4 | 2 |
| Madár Utcai Tagóvoda | 5 |  | 10 | 5 | 5 |  | 10 | 5 |
| 3. | **Kaposvári Tar Csatár Központi Óvoda** | 4 | 1 | 8 | 4 | **12** | **25** | **12** | 4 | 1 | 8 | 4 | **13** | **27** | **13** |
| Szántó Utcai Tagóvoda | 4 |  | 8 | 4 | 4 |  | 8 | 4 |
| Szentjakabi Tagóvoda | **4** |  | **8** | **4** | **5** |  | **10** | **5** |
| 4. | **Kaposvári Festetics Karolina Központi Óvoda** | 6 | 1 | 12 | 6 | 15 | 31 | 15 | 6 | 1 | 12 | 6 | 15 | 31 | 15 |
| Temesvár Utcai Tagóvoda | 3 |  | 6 | 3 | 3 |  | 6 | 3 |
| Damjanich Utcai Tagóvoda | 3 |  | 6 | 3 | 3 |  | 6 | 3 |
| Tallián Gy.Utcai Tagóvoda | 3 |  | 6 | 3 | 3 |  | 6 | 3 |
| 5. | **Kaposvári Petőfi Sándor Központi Óvoda** | 8 | 1 | 16 | 8 | 14 | 29 | 14 | 8 | 1 | 16 | 8 | 14 | 29 | 14 |
| Búzavirág Tagóvoda | 6 |  | 12 | 6 | 6 |  | 12 | 6 |
| 6. | **Kaposvári Nemzetőr Sori Központi Óvoda** | 8 | 1 | 16 | 8 | **15** | **31** | **15** | 8 | 1 | 16 | 8 | **16** | **33** | **16** |
| Honvéd Utcai Tagóvoda | 4 |  | 8 | 4 | 4 |  | 8 | 4 |
| Kaposfüredi Tagóvoda | **3** |  | **6** | **3** | **4** |  | **8** | **4** |
|  | **Összes:** | 83 | 6 | 166 | 83 | 83 | 172 | 83 | 84 | **6** | **170** | **85** | **85** | **176** | **85** |

A várható gyermeklétszám alapján és az óvodahálózatban történt két csoport bővítés miatt az óvodapedagógusok és a dajkák finanszírozott létszáma a 2014. augusztus 15-től bővül 4 fő óvodapedagógus és 2 fő dajkai státusszal.

A Szentjakabi és a Kaposfüredi Tagóvoda létszám és bérvonzata:

A 4 fő óvodapedagógus és 2 fő dajka státusz éves bérvonzata: 16 959 e Ft

A 2014. évi bér és járulék költségvonzata ezer forintra kerekítve: 4 946 e Ft.

A2015. évi bér és járulék költségvonzata ezer forintra kerekítve: 12 013 e Ft többletkiadás.

(Óvoda/3. számú melléklet)

A nemzeti köznevelésről szóló 2011. évi CXC. törvény 5. számú melléklete 2013. szeptember 1-től az óvodákban az alkalmazott vezetők kötelező létszámánál intézményenként 201-500 gyermek esetén 2 fő intézményvezető-helyettest határoz meg.

Kaposvár Megyei Jogú Város által fenntartott óvodákban központi óvodánként 1 fő általános intézményvezető-helyettes segíti a központi vezető munkáját.

Óvodahálózatunkra vonatkozóan intézményenként a második helyettes kinevezése 6 vezetőhelyettesi pótlék biztosítását jelenti.

Az intézmény-vezetőhelyettes heti 10 óra kedvezményének biztosítását intézményen belüli munkaidő átszervezéssel, lépcsőzetes munkakezdéssel és a munkaidő lépcsőzetes befejezésével, amennyiben lehetséges az átfedési idő csökkentésével tudják megoldani.

A 10 óra lefedésére Kaposvár Megyei Jogú Város Önkormányzata többletforrást biztosítani nem tud.

Kaposvár Megyei Jogú Város, mint fenntartó törvényi kötelezettségének megfelelve lehetőséget biztosít központi óvodánként további egy fő intézmény-vezetőhelyettes kinevezésére 2014. szeptember 1-től.

A hat központi óvodában az intézmény-vezetőhelyettes pótlékának és járulékainak

költségvetési vonzata 32 000 Ft/fő/hó pótlékkal és járulék összegével 8 640 Ft/fő/hó:

2014. évben személyi juttatás 576 e Ft, járulék 156 e Ft, összesen: 732 e Ft.

2015. évben személyi juttatás 1728 e Ft, járulék 467 e Ft, összesen: 2 195 e Ft.

A szükséges összeg a központi forrás terhére biztosítható.

Az új csoport létesítéséhez további központi támogatás nem igényelhető, mert az a jelenlegi pedagógus létszámot sem finanszírozza le teljes mértékben, mivel a normatívát számított pedagógus létszám alapján állapítják meg, mely 25 fős maximális csoportlétszámot feltételez. (Óvodahálózatunkra vetítve átlag 23,9 fő.) Így a csoportbővítés pénzügyi fedezete a céltartalékban elkülönített általános működési tartalék terhére biztosítható.

## 3.5 Óvodák nyitvatartási ideje:

A nemzeti köznevelésről szóló 2011. évi CXC. törvény 83.§ (2) bekezdése szerint, a fenntartó hatásköre az óvodák napi nyitvatartási rendjének meghatározása. Kaposvár Megyei Jogú Város Önkormányzata által fenntartott óvodákban az óvodavezetők felmérték a szülői igényeket a napi nyitvatartási időre vonatkozóan. A szülői igények figyelembe vételével az óvodák napi nyitvatartási idejét 2014. szeptember 1-től az előző nevelési év alapján változatlan formában javasoljuk az alábbiak szerint megállapítani.

|  |  |  |  |  |
| --- | --- | --- | --- | --- |
|  | Intézmény | Reggeli nyitás időpontja | Délutáni  zárás  időpontja | Napi nyitvatartási idő (órában) |
| 1. | Kaposvári Festetics Karolina Központi Óvoda | 6,30 | 17,30 | 11,00 |
| Temesvár Utcai Tagóvoda | 6,30 | 17,00 | 10,30 |
| Damjanich Utcai Tagóvoda | 6,30 | 17,00 | 10,30 |
| Tallián Gyula Utcai Tagóvoda | 6,30 | 17,00 | 10,30 |
| 2. | Kaposvári Bajcsy-Zs. Utcai Központi Óvoda | 6,30 | 17,00 | 10,30 |
| Béke Utcai Tagóvoda | 6,30 | 17,30 | 11,00 |
| Jutai Utcai Tagóvoda | 6,30 | 17,30 | 11,00 |
| Arany János Tagóvoda | 6,30 | 17,30 | 11,00 |
| 3. | Kaposvári Petőfi Sándor Központi Óvoda | 6,30 | 17,30 | 11,00 |
| Búzavirág Tagóvoda | 6,30 | 17,30 | 11,00 |
| 4. | Kaposvári Rét Utcai Központi Óvoda | 6,30 | 17,00 | 10,30 |
| Szigetvár Utcai Tagóvoda | 6,30 | 17,00 | 10,30 |
| Madár Utcai Tagóvoda | 6,30 | 17,30 | 11,00 |
| 5. | Kaposvári Nemzetőr Sori Központi Óvoda | 7,00 | 17,30 | 10,30 |
| Honvéd Utcai Tagóvoda | 6,30 | 17,00 | 10,30 |
| Kaposfüredi Tagóvoda | 6,45 | 17,15 | 10,30 |
| 6. | Kaposvári Tar Csatár Központi Óvoda | 6,30 | 17,00 | 10,30 |
| Szántó Utcai Tagóvoda | 7,00 | 17,00 | 10,00 |
| Szentjakabi Tagóvoda | 7,00 | 17,00 | 10,00 |

1. **Alapító Okiratok módosítása**

Az óvodai csoportok bővítése az érintett óvodák maximális férőhely számának módosítását tette indokolttá. A változásokat az óvodai alapító okiratokban is szükséges módosítani.

A fentiek alapján a Kaposvári Tar Csatár Központi Óvoda, és a Kaposvári Nemzetőr Sori Központi Óvoda alapító okiratának módosítása az alábbiak szerint történik. (alapító okiratok melléklet)

- A Kaposvári Nemzetőr Sori Központi Óvoda alapító okiratának 17.) pontjában a „Maximális gyermeklétszám” 413 főről 440 főre, a Kaposfüredi Tagóvoda: 83 főről 110 főre növekszik az alábbiaknak megfelelően:

## 17.) Maximális gyermeklétszám: 440 fő

KaposváriNemzetőr Sori Központi Óvoda: 220 fő

Honvéd Utcai Tagóvoda: 110 fő

Kaposfüredi Tagóvoda: **110** fő

- A Kaposvári Tar Csatár Központi Óvoda alapító okiratának 17.) pontjában a „Maximális gyermeklétszám” 330 főről 357 főre, a Szentjakabi Tagóvoda: 110 főről 137 főre növekszik az alábbiaknak megfelelően:

## 17.) Maximális gyermeklétszám: 357 fő

KaposváriTar Csatár Központi Óvoda: 110 fő

Szántó Utcai Tagóvoda: 110 fő

Szentjakabi Tagóvoda: **137 fő**

1. **Általános iskola**

Tájékoztatom a Tisztelt Közgyűlést, hogy a Klebelsberg Intézményfenntartó Központ Kaposvár Megyeközponti Tankerülete által megküldött adatok alapján Kaposvár városban működő általános iskolákban a 2014/2015-ös tanévben az alábbiak szerint alakul az induló első osztályok száma és a tanulók létszáma.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  |  |  |  |  |  |  |  |  |  |
| **Kaposvári általános iskolák**  **2013/14-es tanévre beiratkozók létszámadatai** | | | | | | | | |  |
| **Kaposvári Kodály Zoltán Központi Általános Iskola** | **Beiratkozott tanulók létszáma (fő)** | | Várható évismétlő (fő) | Szakvéle-ménnyel rendelkező SNI (fő) | Májusi vizsgálatra váró esetleges SNI (fő) | Számított létszám | **induló osztályok** | |  |
|  | **2013. év** | **2014. év** |  |  |  |  | **2013.év** | **2014.év** |  |
| Kodály | 81 | 78 | 0 | 0 |  | 78 | 3 | 3 |  |
| Honvéd | 55 | 58 | 0 | 0 |  | 58 | 2 | 2 |  |
| Kinizsi | 22 | 21 | 0 | 1 |  | 22 | 1 | 1 |  |
| Kisfaludy | 57 | 63 | 0 | 0 |  | 63 | 2 | 2 |  |
| Rákóczi | 37 | 25 | 6 | 2 | 2 | 35 | 2 | 2 |  |
| Toldi | 58 | 48 | 0 | 0 |  | 48 | 2 | 2 |  |
| Toponári | 37 | 24 | 1 | 2 |  | 27 | 2 | **1** |  |
| Pécsi | 32 | 14 | 7 | 0 |  | 21 | 2 | **1** |  |
| Zrínyi | 78 | 54 | 0 | 0 |  | 54 | 3 | **2** |  |
| Benedek | 17 | 18 | 0 | 1 |  | 19 | 1 | 1 |  |
| Gárdonyi | 35 | 27 | 4 | 2 |  | 33 | 2 | 2 |  |
| Berzsenyi | 46 | 42 | 5 | 2 |  | 49 | 2 | 2 |  |
| **Összesen** | **555** | **472** | **23** | **10** | **2** | **507** | **24** | **21** |  |
| Katolikus | 50 | 51 |  |  |  |  |  | 2 |  |
| Református | 54 | 52 |  |  |  |  |  | 2 |  |
| Gyakorló | 81 | 66 |  |  |  |  |  | 3 |  |
| **Összes:** | **185** | **169** |  |  |  |  |  | **7** |  |
| **Mindösszes:** | **740** | **641** |  |  |  |  |  | **28** |  |
|  |  |  |  |  |  |  |  |  |  |
|  | | | |  |  |  |  |  |  |

Kérem a Tisztelt Közgyűlést, hogy az előterjesztéshez kapcsolódó határozati javaslatokat fogadja el.

Kaposvár, 2014. május 15.

Szita Károly

polgármester

**HATÁROZATI JAVASLAT:**

1. Kaposvár Megyei Jogú Város Közgyűlése úgy határozott, hogy a nemzeti köznevelésről szóló 2011. évi CXC. törvény 25.§ (7) bekezdése alapján hozzájárul a maximális csoportlétszámok 10 %-kal történő túllépéséhez.

Felelős: Szita Károly polgármester

Közreműködik:Sárdi Zoltánné köznevelési referens

Határidő: 2014. szeptember 01.

1. Kaposvár Megyei Jogú Város Közgyűlése a 254/2013.(XII.12.) önkormányzati határozatát az alábbiak szerint módosítja: a Kaposvári Nemzetőr Sori Központi Óvodába, a Kaposvári Rét Utcai Központi Óvodába, a Kaposvári Tar Csatár Központi Óvodába, a Kaposvári Bajcsy-Zsilinszky Utcai Központi Óvodába, a Kaposvári Festetics Karolina Központi Óvodába és a Kaposvári Petőfi Sándor Központi Óvodába a 2014/2015-ös nevelési évben összesen 85 óvodai csoport indítható.

Felelős: Szita Károly polgármester

Közreműködik: Sárdi Zoltánné köznevelési referens

Határidő: 2014. szeptember 01.

3.) Kaposvár Megyei Jogú Város Közgyűlése úgy határozott, hogy a Kaposvári Nemzetőr Sori Központi Óvoda Kaposfüredi Tagóvodájában 2 fő óvodapedagógusi és 1 fő dajkai álláshelyet engedélyez 2014. augusztus 15-től, melynek pénzügyi fedezetét a céltartalékban elkülönített általános működési tartalék terhére biztosítja.

Költségvetési vonzata:

2014. évben személyi juttatás 1 947 e Ft, járulék 526 e Ft, összesen 2 473 e Ft,

2015. évben személyi juttatás 4 729 e Ft, járulék 1 277 e Ft, összesen 6006 e Ft.

Többletkiadás: 8479 e Ft.

Felelős: Szita Károly polgármester

Közreműködik: Sárdi Zoltánné köznevelési referens

Molnár György igazgató

Várkonyi Gáborné óvodavezető

Határidő: 2014. augusztus 15.

4.)Kaposvár Megyei Jogú Város Közgyűlése úgy határozott, hogy a Kaposvári Tar Csatár Központi Óvoda Szentjakabi Tagóvodájában 2 fő óvodapedagógusi és 1 fő dajkai álláshelyet engedélyez 2014. augusztus 15-től, melynek pénzügyi fedezetét a céltartalékban elkülönített általános működési tartalék terhére biztosítja.

Költségvetési vonzata:

2014. évben személyi juttatás 1 947 e Ft, járulék 526 e Ft, összesen 2 473 e Ft,

2015. évben személyi juttatás 4 729 e Ft, járulék 1 277 e Ft, összesen 6006 e Ft.

Többletkiadás: 8479 e Ft.

Felelős: Szita Károly polgármester

Közreműködik: Sárdi Zoltánné köznevelési referens

Molnár György gazdasági igazgató

Máté Mártonné óvodavezető

Határidő: 2014. augusztus 15.

5.)Kaposvár Megyei Jogú Város Közgyűlése úgy határozott, hogy a Kaposvári Nemzetőr Sori Központi Óvodába, a Kaposvári Rét Utcai Központi Óvodába, a Kaposvári Tar Csatár Központi Óvodába, a Kaposvári Bajcsy-Zsilinszky Utcai Központi Óvodába, a Kaposvári Festetics Karolina Központi Óvodába és a Kaposvári Petőfi Sándor Központi Óvodába 2014. szeptember 1-től központi óvodánként további 1 fő intézményvezető-helyettes kinevezését engedélyezi és a szükséges pénzügyi forrást biztosítja.

2014. évben személyi juttatás 576 e Ft, járulék 156 e Ft, összesen:732 e Ft.

2015. évben személyi juttatás 1 728 e Ft, járulék 467e Ft, összesen: 2 195 e Ft.

Felelős: Szita Károly polgármester

Közreműködik: Sárdi Zoltánné köznevelési referens

Molnár György gazdasági igazgató

Molik Edit óvodavezető

Cseh Istvánné óvodavezető

Máté Mártonné óvodavezető

Tavali Gabriella óvodavezető

Várkonyi Gáborné óvodavezető

Bekesné Porczió Margit óvodavezető

Határidő: 2014. szeptember 01.

6.)Kaposvár Megyei Jogú Város Közgyűlése a 2014/2015-ös nevelési évre az óvodák nyitvatartási idejét az alábbiak szerint határozza meg:

|  |  |  |  |  |
| --- | --- | --- | --- | --- |
|  | Intézmény | Reggeli nyitás időpontja | Délutáni  zárás  időpontja | Napi nyitvatartási idő (órában) |
| 1. | Kaposvári Festetics Karolina Központi Óvoda | 6,30 | 17,30 | 11,00 |
| Temesvár Utcai Tagóvoda | 6,30 | 17,00 | 10,30 |
| Damjanich Utcai Tagóvoda | 6,30 | 17,00 | 10,30 |
| Tallián Gyula Utcai Tagóvoda | 6,30 | 17,00 | 10,30 |
| 2. | Kaposvári Bajcsy-Zs. Utcai Központi Óvoda | 6,30 | 17,00 | 10,30 |
| Béke Utcai Tagóvoda | 6,30 | 17,30 | 11,00 |
| Jutai Utcai Tagóvoda | 6,30 | 17,30 | 11,00 |
| Arany János Tagóvoda | 6,30 | 17,30 | 11,00 |
| 3. | Kaposvári Petőfi Sándor Központi Óvoda | 6,30 | 17,30 | 11,00 |
| Búzavirág Tagóvoda | 6,30 | 17,30 | 11,00 |
| 4. | Kaposvári Rét Utcai Központi Óvoda | 6,30 | 17,00 | 10,30 |
| Szigetvár Utcai Tagóvoda | 6,30 | 17,00 | 10,30 |
| Madár Utcai Tagóvoda | 6,30 | 17,30 | 11,00 |
| 5. | Kaposvári Nemzetőr Sori Központi Óvoda | 7,00 | 17,30 | 10,30 |
| Honvéd Utcai Tagóvoda | 6,30 | 17,00 | 10,30 |
| Kaposfüredi Tagóvoda | 6,45 | 17,15 | 10,30 |
| 6. | Kaposvári Tar Csatár Központi Óvoda | 6,30 | 17,00 | 10,30 |
| Szántó Utcai Tagóvoda | 7,00 | 17,00 | 10,00 |
| Szentjakabi Tagóvoda | 7,00 | 17,00 | 10,00 |

Felelős: Szita Károly polgármester

Közreműködik: Sárdi Zoltánné köznevelési referens

Határidő: 2014. szeptember 01.

7.) Kaposvár Megyei Jogú Város Közgyűlése úgy határozott, hogy a Kaposvári Nemzetőr Sori Központi Óvoda, alapító okiratának 17.) pontját az alábbiak szerint módosítja:

## 17.) Maximális gyermeklétszám: 440 fő

KaposváriNemzetőr Sori Központi Óvoda: 220 fő

Honvéd Utcai Tagóvoda: 110 fő

Kaposfüredi Tagóvoda: **110** fő

Felelős: Szita Károly polgármester

Közreműködik: Sárdi Zoltánné köznevelési referens

Várkonyi Gáborné óvodavezető

Határidő: 2014. szeptember 01.

8.) Kaposvár Megyei Jogú Város Közgyűlése úgy határozott, hogy a Tar Csatár Központi Óvoda, alapító okiratának 17.) pontját az alábbiak szerint módosítja:

## 17.) Maximális gyermeklétszám: 357 fő

KaposváriTar Csatár Központi Óvoda: 110 fő

Szántó Utcai Tagóvoda: 110 fő

Szentjakabi Tagóvoda: **137 fő**

Felelős: Szita Károly polgármester

Közreműködik: Sárdi Zoltánné köznevelési referens

Máté Mártonné óvodavezető

Határidő: 2014. szeptember 01.